بهپهله..فهرماندهیی هێزهكانی پشتیوانی یەک: كهس ناتوانێت پێ بنێته نێو خاكی کوردستان
رۆژانه ههوال
فهرماندهیی هێزهكانی پشتیوانی یەکی سەر بە فەرماندەیی لەشکری کوردستان دەڵێت: "گەلی خۆمان دڵنیا دهكهینهوه كه كهس ناتوانێت پێ بنێته نێو خاكمان و چۆن شكۆی داعشمان شكاند، بهو شێوهیهش رێ لەو كهس و لایهنانه دهگرین كه بیانهوێت خاكمان داگیر بكهن".
لە راگەیێندراوێکیدا فهرماندهیی هێزهكانی پشتیوانی یەک رایگەیاندووە "دوای ئهو سهركهوتنه مهزنهی گهلی كوردستان له پرۆسهی ریفراندۆم تۆماری كرد و بڕیاری له داهاتووی خۆیدا و بهڕێژهیهكی بهرز دهنگی بهڵێ سهركهوت، ههندێك لایهن و كهسایهتی كهوتوونهته ههڕهشهكردن له خهڵك و خاكی كوردستان".
فەرماندەیی هێزەکانی پشتیوانی یەک ئاماژەی بەوەشکردووە "چۆن لهو ماوه درێژهدا لهبهردهم دڕندهترین دووژمنی مرۆڤایهتی راوهستاین و خاكمان پاككردهوه، بۆ ئاسوودهبوونی رووحی شههیدانمان و بهجێگهیاندنی ئهنجامی ریفراندۆم، كه مهبهست لێی سهربهخۆییه بۆ كوردستانە، بهو شێوهیهش رادهوهستین كوردستان له دووژمنانمان دهكهینه گۆڕستان".